               ЕВРОПЕЙСКА КОМИСИЯ
            Брюксел, 4.10.2018
            COM(2018) 669 final
            2018/0340(NLE)
            Предложение за
            РЕШЕНИЕ НА СЪВЕТА
            относно финансовите вноски, които трябва да бъдат платени от държавите членки за финансиране на Европейския фонд за развитие, включително третата част от вноската за 2018 г.

               ОБЯСНИТЕЛЕН МЕМОРАНДУМ

               1.КОНТЕКСТ НА ПРЕДЛОЖЕНИЕТО

               •Основания за предложението и негови цели

                  Предложението е свързано с проект на Решение на Съвета относно третата част от финансовите вноски за Европейския фонд за развитие (ЕФР), които трябва да бъдат платени от държавите членки през 2018 г.

                  11-ият ЕФР и другите ЕФР фондове, които все още функционират (т.е. 8-ият, 9-ият и 10-ият ЕФР), се управляват съгласно следните правила:

                  - действащото Споразумение за партньорство между членовете на групата държави от Африка, Карибите и Тихоокеанския басейн, от една страна, и Европейската общност и нейните държави членки, от друга страна, с последните му изменения („Споразумението за партньорство АКТБ—ЕС“)
                     1
                  ,

                  - Вътрешното споразумение между представителите на правителствата на държавите — членки на Европейския съюз, заседаващи в рамките на Съвета, относно финансирането на помощта от Европейския съюз съгласно многогодишната финансова рамка за периода 2014—2020 г. в съответствие със Споразумението за партньорство АКТБ—ЕС и за разпределението на финансовата помощ за отвъдморските страни и територии, за които се прилага част четвърта от Договора за функционирането на Европейския съюз
                     2
                   („Вътрешното споразумение за 11-ия ЕФР“),

                  - Регламент (ЕС) 2015/323 на Съвета относно финансовия регламент, приложим за 11-ия Европейски фонд за развитие
                     3
                   („Финансовият регламент за 11-ия ЕФР“).

                  Посочените по-горе документи съдържат многогодишните поети задължения от страна на държавите членки за финансова подкрепа на ЕФР. Във Финансовия регламент за 11-ия ЕФР се предвиждат редовни вноски на държавите членки за ЕФР по предварително определени финансови задължения. Редовните вноски се задействат с технически решения на Съвета, които отразяват изпълнението на поетите финансови задължения, за които е взето решение предварително.

                  Поради това някои от позициите в обяснителния меморандум не се прилагат за поканите за редовни вноски като настоящата.

               •Съгласуваност със съществуващите разпоредби в тази област на политиката

                  Вж. точка 1. Основания на предложението и негови цели.

               •Съгласуваност с други политики на Съюза

                  Вж. точка 1. Основания на предложението и негови цели.

               2.ПРАВНО ОСНОВАНИЕ, СУБСИДИАРНОСТ И ПРОПОРЦИОНАЛНОСТ

               •Правно основание

                  Съгласно член 7 от Вътрешното споразумение
                     4
                   вноските на държавите членки за 11-ия ЕФР се одобряват посредством решение на Съвета, прието с квалифицирано мнозинство.

                  Съгласно член 21, параграф 7 от Финансовия регламент за 11-ия ЕФР сумата, управлявана от Комисията, и сумата, управлявана от Европейската инвестиционна банка (ЕИБ), се определят поотделно.

                  В съответствие с член 52 от Финансовия регламент за 11-ия ЕФР ЕИБ изпрати на Комисията актуализираните си прогнози за поетите задължения и за плащанията по инструментите, които управлява.

                  Съгласно член 22, параграф 1 от Финансовия регламент за 11-ия ЕФР поканите за вноски първо оползотворяват една след друга сумите, налични от предходни ЕФР. По отношение на Комисията, тъй като всички суми от предходни ЕФР са изчерпани, поканите за вноски в настоящото предложение следователно се отнасят за суми по 11-ия ЕФР.

                  В съответствие с член 21, параграф 5 от Финансовия регламент за 11-ия ЕФР Съветът взема решение по това предложение най-късно 21 календарни дни, след като Комисията представи предложението си.

                  В член 23, параграф 1 от Финансовия регламент за 11-ия ЕФР се предвижда, че когато държава членка не плати дължимата част от вноската до определения краен срок, от нея се изисква да плати лихва върху неплатената сума. Условията за плащане на лихвата са посочени в същия член.

               •Субсидиарност (при неизключителна компетентност)

                  Вж. точка 1. Основания за предложението и негови цели.

               •Пропорционалност

                  Вж. точка 1. Основания за предложението и негови цели.

               •Избор на инструмент

                  Вж. точка 1. Основания за предложението и негови цели.

               2018/0340 (NLE)

               Предложение за

               РЕШЕНИЕ НА СЪВЕТА

               относно финансовите вноски, които трябва да бъдат платени от държавите членки за финансиране на Европейския фонд за развитие, включително третата част от вноската за 2018 г.

               СЪВЕТЪТ НА ЕВРОПЕЙСКИЯ СЪЮЗ,

               като взе предвид Договора за Европейския съюз и Договора за функционирането на Европейския съюз,

               като взе предвид Вътрешното споразумение между представителите на правителствата на държавите — членки на Европейския съюз, заседаващи в рамките на Съвета, относно финансирането на помощта от Европейския съюз съгласно многогодишната финансова рамка за периода 2014—2020 г. в съответствие със Споразумението за партньорство АКТБ—ЕС и за разпределението на финансовата помощ за отвъдморските страни и територии, за които се прилага част четвърта от Договора за функционирането на Европейския съюз
                  5
                („Вътрешното споразумение“), и по-специално член 7, параграф 2 от него,

               като взе предвид Регламент (ЕС) 2015/323 на Съвета от 2 март 2015 г. относно финансовия регламент, приложим за 11-ия Европейски фонд за развитие („Финансовият регламент за 11-ия ЕФР“)
                  6
               , и по-специално член 21, параграф 5 от него,

               като взе предвид предложението на Европейската комисия,

               като има предвид, че:

               (1)Съгласно процедурата, предвидена в член 21, параграф 5 от Финансовия регламент за 11-ия ЕФР, в срок до 10 октомври 2018 г. Комисията представя предложение, в което се определят: а) размерът на третата част от вноската за 2018 г. и б) преразгледан годишен размер на вноската за 2018 г. в случаите, когато сумата се отклонява от действителните нужди.

               (2)В съответствие с член 52 от Финансовия регламент за 11-ия ЕФР Европейската инвестиционна банка изпрати на Комисията актуализираните си прогнози за поетите задължения и за плащанията по инструментите, които управлява.

               (3)В член 22, параграф 1 от Финансовия регламент за 11-ия ЕФР се предвижда, че поканите за вноски първо усвояват сумите, предвидени за предходни ЕФР. Поради това следва да се отправи покана за внасяне на средства по 11-ия ЕФР за средствата, поискани от Европейската комисия.

               (4)По предложение на Европейската комисия Съветът прие на 9 юли 2018 г. Решение (ЕС) 2018/965, с което определи годишния размер на вноските на държавите членки за ЕФР за 2018 г. на 4 250 000 000 евро за Европейската комисия и на 250 000 000 евро за Европейската инвестиционна банка
                  7
               ,

               ПРИЕ НАСТОЯЩОТО РЕШЕНИЕ:

               Член 1

               Отделните вноски за Европейския фонд за развитие, които държавите членки трябва да платят на Европейската комисия и на Европейската инвестиционна банка като третата част от вноската за 2018 г., са посочени в таблицата в приложението към настоящото решение.

               Член 2

               Адресати на настоящото решение са държавите членки.

               Съставено в Брюксел на […] година.

                     За Съвета

                     Председател

                     (1)

                        ОВ L 317, 15.12.2000 г., стр. 3.

                     (2)

                        ОВ L 210, 6.8.2013 г., стр. 1.

                     (3)

                        ОВ L 58, 3.3.2015 г., стр. 17—38.

                     (4)

                        Вътрешно споразумение между представителите на правителствата на държавите — членки на Европейския съюз, заседаващи в рамките на Съвета, относно финансирането на помощта от Европейския съюз съгласно многогодишната финансова рамка за периода 2014—2020 г. в съответствие със Споразумението за партньорство АКТБ—ЕС и за разпределението на финансовата помощ за отвъдморските страни и територии, за които се прилага част четвърта от Договора за функционирането на Европейския съюз.

                     (5)

                        ОВ L 210, 6.8.2013 г., стр. 1.

                     (6)

                        ОВ L 58, 3.3.2015 г., стр. 17—38.

                     (7)

                        ОВ L 172, 9.7.2018 г., стр. 4—5.

    ---documentbreak---

               ЕВРОПЕЙСКА КОМИСИЯ
            Брюксел, 4.10.2018
            COM(2018) 669 final
            ПРИЛОЖЕНИЕ
            Предложение за
            РЕШЕНИЕ НА СЪВЕТА
            относно финансовите вноски, които трябва да бъдат платени от държавите членки за финансиране на Европейския фонд за развитие, включително третата част от вноската за 2018 г.

               ПРИЛОЖЕНИЕ

                        ДЪРЖАВИ ЧЛЕНКИ

                        Коефициент за 10-ия ЕФР в %

                        Коефициент за 11-ия ЕФР в %

                        Трета част от вноската за 2018 г. (в евро)

                        Общо

                        Комисия

                        ЕИБ

                        11-и ЕФР

                        10-и ЕФР

                        БЕЛГИЯ

                        3,53

                        3,24927

                        29 243 430,00

                        0,00

                        29 243 430,00

                        БЪЛГАРИЯ

                        0,14

                        0,21853

                        1 966 770,00

                        0,00

                        1 966 770,00

                        ЧЕШКА РЕПУБЛИКА

                        0,51

                        0,79745

                        7 177 050,00

                        0,00

                        7 177 050,00

                        ДАНИЯ

                        2,00

                        1,98045

                        17 824 050,00

                        0,00

                        17 824 050,00

                        ГЕРМАНИЯ

                        20,50

                        20,57980

                        185 218 200,00

                        0,00

                        185 218 200,00

                        ЕСТОНИЯ

                        0,05

                        0,08635

                        777 150,00

                        0,00

                        777 150,00

                        ИРЛАНДИЯ

                        0,91

                        0,94006

                        8 460 540,00

                        0,00

                        8 460 540,00

                        ГЪРЦИЯ

                        1,47

                        1,50735

                        13 566 150,00

                        0,00

                        13 566 150,00

                        ИСПАНИЯ

                        7,85

                        7,93248

                        71 392 320,00

                        0,00

                        71 392 320,00

                        ФРАНЦИЯ

                        19,55

                        17,81269

                        160 314 210,00

                        0,00

                        160 314 210,00

                        ХЪРВАТИЯ

                        0,00

                        0,22518

                        2 026 620,00

                        0,00

                        2 026 620,00

                        ИТАЛИЯ

                        12,86

                        12,53009

                        112 770 810,00

                        0,00

                        112 770 810,00

                        КИПЪР

                        0,09

                        0,11162

                        1 004 580,00

                        0,00

                        1 004 580,00

                        ЛАТВИЯ

                        0,07

                        0,11612

                        1 045 080,00

                        0,00

                        1 045 080,00

                        ЛИТВА

                        0,12

                        0,18077

                        1 626 930,00

                        0,00

                        1 626 930,00

                        ЛЮКСЕМБУРГ

                        0,27

                        0,25509

                        2 295 810,00

                        0,00

                        2 295 810,00

                        УНГАРИЯ

                        0,55

                        0,61456

                        5 531 040,00

                        0,00

                        5 531 040,00

                        МАЛТА

                        0,03

                        0,03801

                        342 090,00

                        0,00

                        342 090,00

                        НИДЕРЛАНДИЯ

                        4,85

                        4,77678

                        42 991 020,00

                        0,00

                        42 991 020,00

                        АВСТРИЯ

                        2,41

                        2,39757

                        21 578 130,00

                        0,00

                        21 578 130,00

                        ПОЛША

                        1,30

                        2,00734

                        18 066 060,00

                        0,00

                        18 066 060,00

                        ПОРТУГАЛИЯ

                        1,15

                        1,19679

                        10 771 110,00

                        0,00

                        10 771 110,00

                        РУМЪНИЯ

                        0,37

                        0,71815

                        6 463 350,00

                        0,00

                        6 463 350,00

                        СЛОВЕНИЯ

                        0,18

                        0,22452

                        2 020 680,00

                        0,00

                        2 020 680,00

                        СЛОВАКИЯ

                        0,21

                        0,37616

                        3 385 440,00

                        0,00

                        3 385 440,00

                        ФИНЛАНДИЯ

                        1,47

                        1,50909

                        13 581 810,00

                        0,00

                        13 581 810,00

                        ШВЕЦИЯ

                        2,74

                        2,93911

                        26 451 990,00

                        0,00

                        26 451 990,00

                        ОБЕДИНЕНО КРАЛСТВО

                        14,82

                        14,67862

                        132 107 580,00

                        0,00

                        132 107 580,00

                        ОБЩО ЕС-28

                        100,00

                        100,00

                        900 000 000,00

                        0,00

                        900 000 000,00


               ЕВРОПЕЙСКА КОМИСИЯ
            Брюксел, 12.10.2018
            COM(2018) 682 final
            2018/0351(NLE)
            Предложение за
            РЕШЕНИЕ НА СЪВЕТА
            относно позицията, която да бъде заета от името на Европейския съюз в рамките на Съвместния комитет на ЕИП във връзка с изменение на приложение IX (Финансови услуги) към Споразумението за ЕИП(Омнибус II)
            (текст от значение за ЕИП)

               ОБЯСНИТЕЛЕН МЕМОРАНДУМ

               1.КОНТЕКСТ НА ПРЕДЛОЖЕНИЕТО

               •Основания и цели на предложението

               С проекта на решение на Съвместния комитет на ЕИП (приложен към предложението за решение на Съвета) се цели изменение на приложение IX (Финансови услуги) към Споразумението за ЕИП, за да се включи Директива 2014/51/ЕС във връзка с правомощията на Европейския надзорен орган (Европейски орган за застраховане и професионално пенсионно осигуряване) и на Европейския надзорен орган (Европейски орган за ценни книжа и пазари)
                  1
               .

               Адаптациите, които фигурират в приложения проект на решение на Съвместния комитет на ЕИП, надхвърлят това, което може да се счита за чисто технически адаптации по смисъла на Регламент № 2894/94 на Съвета. Поради това позицията на Съюза ще бъде определена от Съвета.

               •Съгласуваност с действащите разпоредби в тази област на политиката

               Приложеният проект на решение на Съвместния комитет на ЕИП разширява вече съществуващата политика на ЕС, за да включи в нея членуващите в ЕИП държави от ЕАСТ (Норвегия, Исландия и Лихтенщайн).

               •Съгласуваност с други политики на Съюза

               Разширяването на прилагането на достиженията на правото на ЕС за членуващите в ЕИП държави от ЕАСТ чрез включването на тези достижения в Споразумението за ЕИП се извършва в съответствие с целите и принципите на това споразумение, като то има за цел създаването на динамично и хомогенно европейско икономическо пространство, основано на общи правила и еднакви условия на конкуренция.

               2.ПРАВНО ОСНОВАНИЕ, СУБИСИДИАРНОСТ И ПРОПОРЦИОНАЛНОСТ

               •Правно основание

               Законодателството, което трябва да бъде включено в Споразумението за ЕИП, се основава на членове 50, 53, 62 и 114 от Договора за функционирането на Европейския съюз.

               Съгласно член 1, параграф 3 от Регламент (ЕО) № 2894/94 на Съвета
                  2
                относно условията за прилагане на Споразумението за Европейското икономическо пространство Съветът определя въз основа на предложение на Комисията позицията, която трябва да се заеме от името на Съюза по отношение на подобни решения.

               ЕСВД и службите на Комисията представят проекта на решение на Съвместния комитет на ЕИП пред Съвета, който следва да го приеме като позиция на Съюза. ЕСВД се надява да има възможност да представи тази позиция на Съюза пред Съвместния комитет на ЕИП възможно най-скоро.

               •Субсидиарност (при неизключителна компетентност)

               Предложението е в съответствие с принципа на субсидиарност по следните причини:

               Целта на настоящото предложение, а именно да се гарантира хомогенността на вътрешния пазар, не може да бъде постигната в достатъчна степен от държавите членки и следователно може, с оглед на въздействието, да бъде постигната по-добре на равнището на Съюза.

                  Процесът на включване на достиженията на правото на ЕС в Споразумението за ЕИП се извършва в съответствие с Регламент (ЕО) № 2894/94 на Съвета от 28 ноември 1994 г. относно условията за прилагане на Споразумението за Европейското икономическо пространство, който потвърждава възприетия подход.

               •Пропорционалност

                  В съответствие с принципа на пропорционалност настоящото предложение не надхвърля необходимото за постигането на своята цел.

               •Избор на инструмент

               В съответствие с член 98 от Споразумението за ЕИП избраният инструмент е решение на Съвместния комитет на ЕИП. Съвместният комитет на ЕИП осигурява ефективното изпълнение и функциониране на Споразумението за ЕИП. За тази цел той взема решения в случаите, предвидени в Споразумението за ЕИП.

               3.РЕЗУЛТАТИ ОТ ПОСЛЕДВАЩИ ОЦЕНКИ, КОНСУЛТАЦИИ СЪС ЗАИНТЕРЕСОВАНИТЕ СТРАНИ И ОЦЕНКИ НА ВЪЗДЕЙСТВИЕТО

               Не е приложимо

               4.ОТРАЖЕНИЕ ВЪРХУ БЮДЖЕТА

                  Не се очаква отражение върху бюджета в резултат от включването на горепосочените актове в Споразумението за ЕИП.

               5.ДРУГИ ЕЛЕМЕНТИ

               Не е приложимо

               2018/0351 (NLE)

               Предложение за

               РЕШЕНИЕ НА СЪВЕТА

               относно позицията, която да бъде заета от името на Европейския съюз
                  в рамките на Съвместния комитет на ЕИП във връзка с изменение на
                  приложение IX (Финансови услуги) към Споразумението за ЕИП

                  (Омнибус II)

               (текст от значение за ЕИП)

               СЪВЕТЪТ НА ЕВРОПЕЙСКИЯ СЪЮЗ,

               като взе предвид Договора за функционирането на Европейския съюз, и по-специално членове 50, 53, 62 и 114, във връзка с член 218, параграф 9, от него,

               като взе предвид Регламент (ЕО) № 2894/94 на Съвета от 28 ноември 1994 г. относно условията за прилагане на Споразумението за Европейското икономическо пространство
                  3
               , и по-специално член 1, параграф 3 от него,

               като взе предвид предложението на Европейската комисия,

               като има предвид, че:

               (1)Споразумението за Европейското икономическо пространство
                  4
                („Споразумението за ЕИП“) влезе в сила на 1 януари 1994 г.

               (2)Съгласно член 98 от Споразумението за ЕИП Съвместният комитет на ЕИП може да реши да измени inter alia приложение IX към Споразумението за ЕИП, което съдържа разпоредби относно финансовите услуги.

               (3)Директива 2014/51/ЕС на Европейския парламент и на Съвета
                  5
                следва да бъде включена в Споразумението за ЕИП.

               (4)Поради това приложение IX към Споразумението за ЕИП следва да бъде съответно изменено.

               (5)Ето защо позицията на Съюза в рамките на Съвместния комитет на ЕИП следва да се основава на приложения проект на решение,

               ПРИЕ НАСТОЯЩОТО РЕШЕНИЕ:

               Член 1

               Позицията, която трябва да се заеме от името на Съюза в рамките на Съвместния комитет на ЕИП във връзка с предложеното изменение на приложение IX (Финансови услуги) към Споразумението за ЕИП, се основава на проекта на решение на Съвместния комитет на ЕИП, приложен към настоящото решение.

               Член 2

               Настоящото решение влиза в сила в деня на приемането му.

               Съставено в Брюксел на […] година.

                     За Съвета

                     Председател

                     (1)

                        Директива 2014/51/ЕС на Европейския парламент и на Съвета от 16 април 2014 г. за изменение на Директива 2003/71/ЕО, Директива 2009/138/ЕО, Регламент (ЕО) № 1060/2009, Регламент (ЕС) № 1094/2010 и Регламент (ЕС) № 1095/2010 във връзка с правомощията на Европейския надзорен орган (Европейския орган за застраховане и професионално пенсионно осигуряване) и на Европейския надзорен орган (Европейския орган за ценни книжа и пазари) (ОВ L 153, 22.5.2014 г., стр. 1).

                     (2)

                        ОВ L 305, 30.11.1994 г., стр. 6—8.

                     (3)

                        ОВ L 305, 30.11.1994 г., стр. 6.

                     (4)

                        ОВ L 1, 3.1.1994 г., стр. 3.

                     (5)

                        Директива 2014/51/ЕС на Европейския парламент и на Съвета от 16 април 2014 г. за изменение на Директива 2003/71/ЕО, Директива 2009/138/ЕО, Регламент (ЕО) № 1060/2009, Регламент (ЕС) № 1094/2010 и Регламент (ЕС) № 1095/2010 във връзка с правомощията на Европейския надзорен орган (Европейския орган за застраховане и професионално пенсионно осигуряване) и на Европейския надзорен орган (Европейския орган за ценни книжа и пазари) (ОВ L 153, 22.5.2014 г., стр. 1).

    ---documentbreak---

               ЕВРОПЕЙСКА КОМИСИЯ
            Брюксел, 12.10.2018
            COM(2018) 682 final
            ПРИЛОЖЕНИЕ
            към
            Предложение за решение на Съвета
            относно позицията, която да бъде заета от името на Европейския съюзв рамките на Съвместния комитет на ЕИП във връзка с изменение на приложение IX (Финансови услуги) към Споразумението за ЕИП(ОМНИБУС II)

               ПРИЛОЖЕНИЕ

                  РЕШЕНИЕ НА СЪВМЕСТНИЯ КОМИТЕТ НА ЕИП
                  № …

               от … година

               за изменение на приложение IX („Финансови услуги“) към Споразумението за ЕИП

               СЪВМЕСТНИЯТ КОМИТЕТ НА ЕИП,

               като взе предвид Споразумението за Европейското икономическо пространство (наричано по-долу „Споразумението за ЕИП“), и по-специално член 98 от него,

               като има предвид, че:

               (1)Директива 2014/51/ЕC на Европейския парламент и на Съвета от 16 април 2014 г. за изменение на Директива 2003/71/ЕО, Директива 2009/138/ЕО, Регламент (ЕО) № 1060/2009, Регламент (ЕО) № 1094/2010 и Регламент (ЕО) № 1095/2010 във връзка с правомощията на Европейския надзорен орган (Европейския орган за застраховане и професионално пенсионно осигуряване) и на Европейския надзорен орган (Европейския орган за ценни книжа и пазари)
                  1
                следва да бъде включена в Споразумението за ЕИП.

               (2)Поради това приложение IX към Споразумението за ЕИП следва да бъде съответно изменено,

               ПРИЕ НАСТОЯЩОТО РЕШЕНИЕ:

               Член 1

               Приложение IX към Споразумението за ЕИП се изменя, както следва:

               1.Точка 1 (Директива 2009/138/ЕО на Европейския парламент и на Съвета) се изменя, както следва:

               i)добавя се следното тире:

               „-32014 L 0051: Директива 2014/51/ЕС на Европейския парламент и на Съвета от 16 април 2014 г. (ОВ L 153, 22.5.2014 г., стр. 1).“;

               ii)добавят се следните адаптации:

               „к)позоваванията на правомощията на ЕОЗППО съгласно членове 18 и 19 от Регламент (ЕС) № 1094/2010 на Европейския парламент и на Съвета в Директивата в случаите, предвидени в точка 31и от настоящото приложение и съобразно с тази точка, се разбират като отнасящи се до правомощията на Надзорния орган на ЕАСТ по отношение на държавите от ЕАСТ;

               л)в член 52, параграф 3 и член 77е, параграф 1, след думата „Съвета“ се вмъкват думите „, Надзорния орган на ЕАСТ, Постоянния комитет на държавите от ЕАСТ“;

               м)в член 65а, след думата „ЕОЗППО“ се вмъкват думите „или, според случая, Надзорния орган на ЕАСТ“;

               н)в член 70, позоваванията на „централни банки от Европейската система на централните банки (ЕСЦБ)“ и „централни банки от ЕСЦБ“ включват, в допълнение към значението си в Директивата, националните централни банки на държавите от ЕАСТ;

               о)В член 138, параграф 4 по отношение на държавите от ЕАСТ думата „ЕОЗППО“ се чете „Надзорният орган на ЕАСТ“ и думите „както е обявено от ЕОЗППО“ се чете „както е обявено от Надзорния орган на ЕАСТ въз основа на проекти, изготвени от ЕОЗППО“.

               п)информация с произход от държавите от ЕАСТ не се обменя от ЕОЗППО като част от договорености за сътрудничество, сключени с трета държава или с нейните органи съгласно член 172, параграф 4, буква д) или член 260, параграф 5, буква д), без изричното съгласие на органите, които са я разкрили, и когато е уместно, се разкрива единствено за целите, за които тези органи са дали съгласието си;

               р)в член 308б, параграф 15, по отношение на държавите от ЕАСТ думите „23 май 2014 г.“ се четат „датата на влизане в сила на Решение на Съвместния комитет на ЕИП № .../от ... [настоящото решение]“.“.

               2.В точка 29б (Директива 2003/71/ЕО на Европейския парламент и на Съвета), точка 31дб (Регламент (ЕО) № 1060/2009 на Европейския парламент и на Съвета) и точка 31и (Регламент (ЕС) № 1095/2010 на Европейския парламент и на Съвета) се добавя следното тире:

               „-32014 L 0051: Директива 2014/51/ЕС на Европейския парламент и на Съвета от 16 април 2014 г. (ОВ L 153, 22.5.2014 г., стр. 1).“

               3.В точка 31з (Регламент (ЕС) № 1094/2010 на Европейския парламент и на Съвета) се добавя следното:

               „, изменен със:

               -32014 L 0051: Директива 2014/51/ЕС на Европейския парламент и на Съвета от 16 април 2014 г. (ОВ L 153, 22.5.2014 г., стр. 1).“

               Член 2

               Текстовете на Директива 2014/51/ЕС на исландски и норвежки език, които ще бъдат публикувани в притурката за ЕИП към Официален вестник на Европейския съюз, са автентични.

               Член 3

               Настоящото решение влиза в сила на […] г., при условие че са внесени всички нотификации, предвидени в член 103, параграф 1 от Споразумението за ЕИП*.

                  2Член 4

               Настоящото решение се публикува в раздела за ЕИП и в притурката за ЕИП към Официален вестник на Европейския съюз.

               Съставено в Брюксел на [...] година.

                     За Съвместния комитет на ЕИП

                     Председател

                     Секретари
                     на Съвместния комитет на ЕИП

                     (1)

                        OB L 153, 22.5.2014 г., стр. 1.

                     (2)
                  *
                        [Без отбелязани конституционни изисквания.] [С отбелязани конституционни изисквания.]


               ЕВРОПЕЙСКА КОМИСИЯ
            Брюксел, 31.10.2018
            COM(2018) 731 final
            2018/0379(NLE)
            Предложение за
            РЕШЕНИЕ НА СЪВЕТА
            относно позицията, която трябва да се заеме от името на Европейския съюз на тридесет и осмото заседание на Постоянния комитет на Конвенцията за опазване на дивата европейска флора и фауна и природните местообитания, във връзка с измененията на приложения № II и № III

               ОБЯСНИТЕЛЕН МЕМОРАНДУМ

               1.Предмет на предложението

               Настоящото предложение се отнася до решение за определяне на позицията, която трябва да се заеме от името на Съюза във връзка с предвиденото приемане на решение от Постоянния комитет на Конвенцията за опазване на дивата европейска флора и фауна и природните местообитания за внасяне на две изменения в приложения № II и № III към конвенцията в рамките на тридесет и осмото годишно заседание на комитета, което ще се проведе между 27 и 30 ноември 2018 г. в Страсбург (Франция).

               2.Контекст на предложението

               2.1.Конвенция за опазване на мигриращите видове диви животни

               Целта на Конвенцията за опазване на дивата европейска флора и фауна и природните местообитания от 1979 г., известна още като „Бернската конвенция“ („споразумението“), е опазването на дивата европейската флора и фауна, както и свързаните с нея местообитания — по-специално тези, за чието опазване е необходимо сътрудничество между няколко държави. Споразумението представлява междуправителствен договор, сключен под егидата на Съвета на Европа. То влезе в сила на 1 юни 1982 г. и Европейската общност е договаряща страна по него от 1 септември 1982 г.
                  1
               . Понастоящем договарящите страни по споразумението са 51, включително всички държави — членки на ЕС.

               2.2.Постоянен комитет

               Постоянният комитет е ръководният орган на конвенцията, като в рамките на своите правомощия той може да прави оценка на природозащитния статус на видовете и съответно да преразглежда тяхното включване в приложенията към конвенцията. Неговите функции са посочени в членове 13—15 от споразумението. Постоянният комитет заседава най-малко веднъж на две години и когато мнозинството от договарящите страни постави искане за това. Обичайна практика е заседанията да се провеждат ежегодно.

               Позицията на Съюза относно измененията на приложенията се определя от решение на Съвета въз основа на предложение на Комисията.

               2.3.Предвиден акт на Постоянния комитет

               На тридесет и осмото годишно заседание на Постоянния комитет, което ще се проведе между 27 и 30 ноември 2018 г. в Страсбург (Франция), се очаква да бъде прието решение за внасяне на две изменения в приложения № II и № III към споразумението („предвиденият акт“).

               В съответствие с член 17 от споразумението всяко изменение на приложенията се приема с мнозинство от две трети от договарящите страни. Измененията влизат в сила за всички страни три месеца след тяхното приемане от Постоянния комитет и при условие че една трета от договарящите страни не са представили възражения. Всяко изменение влиза в сила за онези договарящи страни, които не са представили възражения.

               Целта на предвидения акт е да се внесат изменения в приложения № II и № III към споразумението, както е предвидено в член 17 от споразумението.

               3.Позиция, която трябва да се заеме от името на Съюза

               Предложени са следните две изменения на приложенията към споразумението.

               1) Швейцария предлага да се понижи нивото на защита на вълците (Canis lupus) с преместването им от приложение № II (строго защитени видове от фауната) в приложение № III (защитени видове от фауната — възможно регламентиране).

               Обосновката на Швейцария за това предложение е, че след влизането в сила на конвенцията броят на вълците в Европа значително се е увеличил и следователно вече не се изисква строго ниво на защита. Това изменение би позволило управлението и контролирането на вълците (включително чрез ловуване), без да поражда отклонения от член 9 от конвенцията. По този начин нивото на защита за всички популации на вълци на територията на страните по конвенцията би се понижило независимо от природозащитния им статус и тенденциите в техните популации. Предложението на Швейцария действително би довело до този най-малък общ знаменател в опазването на популациите на вълци в цяла Европа, като то не е в съответствие с настоящия статус на правна защита на вълците съгласно Директивата за местообитанията.

               Според неотдавна проведено проучване
                  2
                едва три от девет главно трансгранични популации на вълци в Съюза и съседните му държави се определят като „незастрашени“, а останалите шест — като „уязвими“ или „потенциално застрашени“. В Червения списък на застрашени видове на Международния съюз за опазване на природата (IUCN) популацията на вълци в Западно-централните Алпи на Швейцария е класифицирана като „уязвима“.

               Макар да се признават предизвикателствата пред съвместното съществуване на вълците и хората, произтичащи от възстановяването на броя на вълците и района им на разпространение, настоящото предложение на Швейцария за понижаване на статуса на защита на този вид в Европа не е обосновано нито от научна гледна точка, нито от гледна точка на опазването.

               Всяко предложение за промяна на статуса на правна защита на вълците в Европа следва да се основава на цялостна оценка на отражението на тази промяна върху природозащитния статус на вълците в Европа. Наличната информация показва, че в повечето държави — членки на ЕС, по-специално в тези, в които видът е строго защитен, той все още е с неблагоприятен природозащитен статус.

               През 2019 г. държавите — членки на ЕС, ще предоставят актуални доклади относно природозащитния статус на вълците съгласно член 17 от Директивата за местообитанията. Поради това Съюзът следва да отложи приемането на позиция по посоченото по-горе изменение до оповестяване на информацията от докладите.

               2) Норвегия представи предложение белобузата гъска (Branta leucopsis) да се премести от приложение № II (строго защитени видове от фауната) в приложение № III (защитени видове от фауната — възможно регламентиране).  Обосновката в подкрепа на предложението е, че от 1980 г. до 2010 г. общата численост на популацията на белобуза гъска се е увеличила над десет пъти (от 110 000 на 1 319 000), като една от причините за това е интензификацията на селското стопанство и произтичащото от нея наличие на големи количества фуражи. Следователно видът вече не се нуждае от строга защита в своя район на разпространение.

               Предложението не е в съответствие с настоящия статус на правна защита на белобузата гъска съгласно Директивата за птиците, тъй като видът не е включен в приложение II (ловни видове). Видът е посочен в приложение I към Директивата за птиците (т.е. изисква обозначаване на специални защитени зони).

               Под егидата на Споразумението за опазване на мигриращите водолюбиви птици от Африка и Евразия (AEWA) беше изготвен проект на План за управление на отделен вид във връзка с белобузата гъска, чиято цел е да бъде овладяно рязкото увеличаване на популацията, и по-специално да бъдат разрешени причиняваните от вида проблеми (щети за селското стопанство и рискове за авиационната безопасност). Планът ще осигури рамка за подпомагане на процеса на вземане на решения в държавите на разпространение на вида, свързани с прилагането на дерогации (включително в редовното оценяване на кумулативното им въздействие) и с мониторинга върху състоянието на популациите върху щетите за селското стопанство или върху рисковете за авиационната безопасност. Той ще улесни обмена на информация и евентуалното координиране на мерките за дерогация между държавите на разпространение на вида, така че да се повиши ефективността на тези мерки и да се избегнат нежеланите последици по миграционните пътища. Планът следва да бъде приет на седмото заседание на страните по споразумението през декември 2018 г.

               Съюзът следва да подкрепи отправеното от Норвегия предложение за изменение, чиято цел е да бъде овладяно рязкото увеличаване на популацията на белобуза гъска, и по-специално да бъдат разрешени причиняваните от вида проблеми (щети за селското стопанство и рискове за авиационната безопасност), така че страните по конвенцията, които не са държави — членки на ЕС, да могат да приложат мерки за управление на популациите, включително чрез ловуване на този вид, ако е необходимо. Въпреки това Съюзът ще трябва да посочи, че съгласно член 12 от конвенцията междувременно ще прилага по-строги защитни мерки, тъй като понастоящем нито се предвижда изменение на приложенията към Директивата за птиците, нито такова изменение е възможно в краткия срок, изискван от конвенцията (90 дни).

               Въз основа на изложените по-горе аргументи е необходимо Съветът да вземе решение с цел определяне на позициите по отношение на гореспоменатите предложения за изменение, които трябва да се заемат от името на Съюза в рамките на тридесет и осмото годишно заседание на Постоянния комитет.

               Предметът на предвиденото решение на Постоянния комитет засяга област от изключителната външна компетентност на ЕС в съответствие с член 3, параграф 2 от Договора за функционирането на Европейския съюз (ДФЕС), тъй като попада в област, която в голяма степен вече е уредена от вътрешните общи правила (т.е. Директивата за местообитанията и Директивата за птиците).

               4.Правно основание

               4.1.Процесуалноправно основание

               4.1.1.Принципи

               В член 218, параграф 9 от ДФЕС се предвижда приемането на решения за установяване на „позициите, които трябва да се заемат от името на Съюза в рамките на орган, създаден със споразумение, когато този орган има за задача да приема актове с правно действие, с изключение на актовете за допълнение или изменение на институционалната рамка на споразумението“.

               Понятието „актове с правно действие“ включва актове с правно действие по силата на нормите на международното право, които уреждат съответния орган. То включва също така инструменти, които нямат обвързващ характер по международното право, но са „годни да окажат съществено въздействие върху съдържанието на приеманата от законодателя на Съюза нормативна уредба“
                  3
               .

               4.1.2.Прилагане в конкретния случай

               Постоянният комитет е орган, създаден по силата на споразумението.

               Актът, който Постоянният комитет има за задача да приеме, представлява акт с правно действие. Предвиденият акт ще бъде обвързващ съгласно международното право в съответствие с член 6 от споразумението. Предвиденият акт не допълва, нито изменя институционалната рамка на споразумението.

               Поради това процесуалноправното основание за предложеното решение е член 218, параграф 9 от ДФЕС.

               4.2.Материалноправно основание

               4.2.1.Принципи

               Материалноправното основание за дадено решение по член 218, параграф 9 от ДФЕС зависи преди всичко от целта и съдържанието на предвидения акт, по отношение на който се заема позиция от името на Съюза. Ако предвиденият акт преследва две цели или се състои от две части и ако едната от целите или частите може да се определи като основна, докато другата е само акцесорна, решението съгласно член 218, параграф 9 от ДФЕС трябва да се основава на едно-единствено материалноправно основание, а именно на изискваното от основната или преобладаващата цел или част.

               4.2.2.Прилагане в конкретния случай

               Основната цел и съдържанието на предвидения акт са свързани с околната среда.

               Поради това материалноправното основание за предложеното решение е член 192, параграф 1.

               4.3.Заключение

               Правното основание за предложеното решение следва да бъде член 192, параграф 1 от ДФЕС във връзка с член 218, параграф 9 от ДФЕС.

               5.Публикуване на предвидения акт

               Тъй като актът на Постоянния комитет ще измени приложения № II и № III към споразумението, е целесъобразно след приемането му той да бъде публикуван в Официален вестник на Европейския съюз.

               2018/0379 (NLE)

               Предложение за

               РЕШЕНИЕ НА СЪВЕТА

               относно позицията, която трябва да се заеме от името на Европейския съюз на тридесет и осмото заседание на Постоянния комитет на Конвенцията за опазване на дивата европейска флора и фауна и природните местообитания, във връзка с измененията на приложения № II и № III

               СЪВЕТЪТ НА ЕВРОПЕЙСКИЯ СЪЮЗ,

               като взе предвид Договора за функционирането на Европейския съюз, и по-специално член 192, параграф 1 във връзка с член 218, параграф 9 от него,

               като взе предвид предложението на Европейската комисия,

               като има предвид, че:

               (1)Конвенцията за опазване на дивата европейска флора и фауна и природните местообитания от 1979 г., известна още като „Бернската конвенция“ („споразумението“), беше сключена от Съюза с Решение 82/72/ЕИО на Съвета
                  4
                и влезе в сила на 1 септември 1982 г.

               (2)Съгласно член 17 от споразумението Постоянният комитет може да приема решения за изменение на приложенията към споразумението.

               (3)На тридесет и осмото заседание на Постоянния комитет, което ще се проведе между 27 и 30 ноември 2018 г., се планира да бъде прието решение за изменение на приложения № II и № III към споразумението.

               (4)Тъй като решението ще има задължителен характер за Съюза, е целесъобразно да се определи позицията, която трябва да се заеме от името на Съюза в рамките на Постоянния комитет.

               (5)Норвегия представи предложение белобузата гъска (Branta leucopsis) да се премести от приложение № II (строго защитени видове от фауната) в приложение № III (защитени видове от фауната) към споразумението.

               (6)Най-актуалната налична научна информация относно числеността, разпределението и заплахите, свързани с популациите на белобуза гъска, показва, че между 1980 г и 2010 г. цялата популация е нараснала над 10 пъти и понастоящем има сигурен природозащитен статус.

               (7)Съюзът следва да подкрепи това предложение за овладяване на рязкото увеличаване на популацията на този вид в района му на разпространение. Въпреки това предложението не е в съответствие с настоящия статус на защита на белобузата гъска съгласно Директива 2009/147/ЕО на Европейския парламент и на Съвета от 30 ноември 2009 г. относно опазването на дивите птици. Съгласно член 12 от споразумението Съюзът междувременно ще прилага по-строги защитни мерки, тъй като понастоящем нито се предвижда изменение на приложенията към посочената директива, нито такова изменение е възможно в краткия срок, изискван от конвенцията (90 дни).

               (8) Швейцария представи предложение вълците (Canis lupus) да се преместят от приложение № II (строго защитени видове от фауната) в приложение № III (защитени видове от фауната) към споразумението.

               (9)Свеждането на статуса на защита на популациите на вълци до най-малкия общ знаменател не е обосновано нито от научна гледна точка, нито от гледна точка на опазването. Най-актуалната налична научна информация относно числеността, разпределението и заплахите, свързани с популациите на европейския вълк, показва, че едва три от девет главно трансгранични популации на вълци в Съюза и съседните му държави се определят като „незастрашени“, а останалите шест — като „уязвими“ или „потенциално застрашени“. В Червения списък на застрашени видове на Международния съюз за опазване на природата (IUCN) популацията на вълци в Западно-централните Алпи на Швейцария е класифицирана като „уязвима“.

               (10)Актуална информация относно природозащитния статус на вълците в Съюза ще бъде налична през 2019 г. от докладите, изготвени съгласно член 17 от Директивата за местообитанията. Поради това Съюзът следва да се стреми да отложи гласуването на Постоянния комитет по предложението на Швейцария до оповестяване на информацията от посочените доклади,

               (11)

               ПРИЕ НАСТОЯЩОТО РЕШЕНИЕ:

               Член 1

               Позицията, която трябва да се заеме от името на Съюза на тридесет и осмото заседание на Постоянния комитет на Конвенцията за опазване на дивата европейска флора и фауна и природните местообитания, е, както следва:

               ·Да подкрепи преместването на белобузата гъска (Branta leucopsis) от приложение № II (строго защитени видове от фауната) в приложение № III (защитени видове от фауната) към споразумението. Съгласно член 12 от споразумението Съюзът междувременно ще прилага по-строги защитни мерки за този вид.

               ·Съюзът ще търси подкрепата на останалите договарящи страни по конвенцията, за да се отложи гласуването на предложението за преместване на вълците (Canis lupus) от приложение № II (строго защитени видове от фауната) в приложение № III (защитени видове от фауната) до оповестяване на актуална информация относно природозащитния статус на вълците в Съюза.

               Член 2

               Адресат на настоящото решение е Комисията.

               Съставено в Брюксел на […] година.

                     За Съвета

                     Председател

                     (1)

                        Решение 82/72/ЕИО на Съвета от 3 декември 1981 г. относно сключването на Конвенцията за опазване на дивата европейска флора и фауна и естествените местообитания (ОВ L 38, 10.2.1982 г., стр. 1).

                     (2)

                        http://www.europarl.europa.eu/cmsdata/152040/AGRI%20NEWS%20Issue10_2018_29%20August.pdf

                     (3)

                        Решение на Съда на Европейския съюз от 7 октомври 2014 г., Германия/Съвет, C-399/12, ECLI:EU:C:2014:2258, т. 61—64.

                     (4)

                        ОВ L 38, 10.2.1982 г., стр. 1.